text: След началото на икономическата и финансова криза, която започна през 2007-2008 г. и която повечето икономисти определят като незавършила, Европейският съюз предприе сериозна реформа на регулаторната рамка на финансовите пазари. Причините и ефектите от кризата предизвикаха приемането на много нови изисквания и правила от страна на Европейския съюз, които имат отражение върху неговия вътрешен пазар и върху отделните пазари на държавите членки на ЕС, в т.ч. и в България.